text: Det vrimler med mobiltelefoner i fængslerne
  12 juli 2012 kl. 09.30
  Antallet af fundne mobiltelefoner er næsten fordoblet fra 2010 til 2011, viser Kriminalforsorgens statistik - fra 667 til 1180.
  Mobiltelefonerne er problem:
  Når fangerne kan komunikere fra cellerne, kan politiets efterforskning blive ødelagt. Fangerne kan også true Vidner og afstemme deres forklaringer med andre.
  Det er især et problem i gamle fængsler.
  En del telefoner bliver kastet over mure og hegn. Det sker for eksempel i stor stil ved Statsfængslet i Vridsløse.
  Men den slags er umuligt ved det nye statsfængsel ved Horsens.
  Her skal der kastes så langt, at det er umuligt. Desuden er adgangskontrollen langt mere effektiv end i de gamle fængsler.
  En metode til at få nedbragt den ulovlige snak er at anskaffe flere såkaldte detekteringssystemer, som vil virke som Danmarks Radios berømte pejlevogn fra gamle dage.
  - Vi håber i forbindelse med den kommende flerårsaftale for Kriminalforsorgen at få bevilget midler til disse systemer, siger sikkerhedschef Michael Gjørup i Kriminalforsorgen til Ritzau.
  